ELŐTERJESZTÉS

**Cegléd Város Önkormányzata Képviselő-testületének**

2025. október 16-i nyilvános ülésére

Előterjesztők: László Ágnes és Kollár Zoltán

**Tisztelt Képviselő-testület!**

A korabeli írások alapján 1448-ban történt, hogy Hunyadi János kormányzó engedélyezte Cegléd számára az András napján tartandó sokadalmat, majd idővel több vásári rendezvény is helyet kapott városunkban. A helyi vásárok az 1990-es évekig tartottak.

Számos érvet fel tudunk sorolni, hogy

**Miért érdemes ismét vásárt tartani Cegléden?**

1. **Hagyományőrzés**
   * Cegléden évszázadok óta országos vásárokat rendeztek, ami erősíti a város kulturális identitását.
2. **Gazdasági előny**
   * Élénkíti a helyi kereskedelmet, elősegíti a helyi termékek és szolgáltatások népszerűsítését.
3. **Turisztikai vonzerő**
   * Nagy rendezvényként vonzza a látogatókat, növeli a város ismertségét.
4. **Közösségi érték**
   * Összekovácsolja a helyi közösséget, teret ad a találkozásra és szórakozásra.
5. **Városrehabilitáció**
   * A régi, elhanyagolt vásártér új funkciót kaphat, értékes közösségi hellyé válhat.
6. **Trendekhez igazodás**
   * A vásárlók egyre inkább keresik a friss, helyi termékeket és a közvetlen, személyes vásárlási élményt.

Javasoljuk, hogy hívjuk ismét életre a vásárokat és töltsük meg élettel a vásárteret.

Az előterjesztést az **Értéktár és Értékvédelmi Bizottság** valamint a **Gazdasági** **Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

1. A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján – figyelemmel a 42. §-ban és a Kt. SzMSz 59. §-ában foglalt rendelkezésekre – **egyszerű szavazati arány**t igényel.
2. Cegléd, 2025. 10. 06.

**Kollár Zoltán László Ágnes**

**önkormányzati képviselő önkormányzati képviselő**

**Határozati javaslat**

Cegléd Város Önkormányzatának Képviselő-testülete

1. Felkéri a Ceglédi Közös Önkormányzati Hivatalt és a VÁRVAG Nonprofit Kft-t, hogy közösen vizsgálják meg, milyen jogi szabályozás, önkormányzati rendelet és hatósági előírás vonatkozik vásár vagy hasonló kereskedelmi rendezvény szervezésére Cegléden, valamint milyen infrastrukturális és közterület-használati feltételeknek kell megfelelni.
2. Kéri továbbá annak feltárását, hogy milyen becsült költségvonzattal járna a vásár újbóli életre hívása, beleértve a helyszín előkészítését, engedélyeztetést, infrastruktúrát és szervezési feladatokat.
3. A vizsgálat eredményéről írásos tájékoztatást kér a Képviselő-testület részére, amely alapján döntés születhet a vásár jövőbeni megszervezéséről.

Határidő: 2026. januári testületi ülés Felelős: Dr. Csáky András polgármester

Végrehajtásért felelős: VÁRVAG Nonprofit Kft. ügyvezetője, Jegyző